3. 2. behandling af Budget 2024-27 (Åben)
Tidl. politisk behandling BY, 12.09.23, pkt. 1
Forventet sagsgang
ØK, BY
Lovgrundlag
Lov om kommunernes styrelse
SAGENS INDHOLD
Byrådet skal i denne sag tage stilling til ”Aftale om Budget 2024-27”.
 
Ifølge lov om kommunernes styrelse skal Økonomiudvalget udarbejde et forslag til 
årsbudget med budgetoverslag for de følgende år. Budgettet skal vedtages endeligt inden 15. oktober 2023.
 
Byrådet afholdt budgetseminar 23.-24. august 2023. På baggrund af budgetseminaret og efterfølgende 
forhandlingsmøder blev der udarbejdet et forslag til budget for 2024-27.
”Budgetforslag 2024-27” blev 6. september 2023 sendt i høring blandt de høringsberettigede 
brugerbestyrelser, samarbejdsudvalg mv. Der er indkommet 78 høringssvar til budgetforslaget. 
Høringssvarene samt et kort resumé af disse er fremsendt til Byrådet. Høringssvarene er ligeledes 
offentliggjort på kommunens hjemmeside.
Byrådet behandlede budgetforslaget 12. september 2023 og oversendte det til 2. behandling.
25. september 2023 gennemgik forhandlingsgruppen for partierne bag budgetaftalen de indkomne 
høringssvar. Samtidig blev administrationens forslag til tekniske ændringer i forhold til ”Budgetforslag 2024-
27” gennemgået. Ændringerne er beskrevet i notatet ”Tekniske ændringer til Budgetforslag 2024-27”. 
I aftalen fremgår det også, at budgettet for 2024 bygger på selvbudgettering af indkomstskatter, udligning 
og statstilskud. Særskilt notat om ”Valg af selvbudgettering eller statsgaranti i 2024 vedr. indkomstskat 
samt generelle tilskud og udligning” er vedlagt.
 
Budgetaftalen indeholder enkelte ændringer i forhold til det budgetforslag, der blev sendt i høring. 
”Aftale om Budget 2024-27” er indgået mellem Socialdemokratiet, Det Konservative Folkeparti, Venstre, 
Socialistisk Folkeparti, Radikale Venstre, Nye Borgerlige og Dansk Folkeparti.
Job og Økonomi har udarbejdet et notat med generelle bemærkninger til ”Aftale om Budget 2024-27”. 
Notatet er vedlagt sagen.
ØKONOMI
”Aftale om Budget 2024-27” er baseret på følgende skatte- og afgiftssatser:

Beskatningsprocent, kommuneskat: 25,7

Beskatningsprocent, kirkeskat: 0,96

Grundskyldspromille: 10,6 (fastsat ved lov)

Kommunal grundskyldspromille af landbrugsejendomme og lignende: 7,2
Byråd
10. oktober 2023  19:00
[adresse]: EMN-2022-03570
Dok-ID: 3608387
Sagsbehandler: sve

Dækningsafgift på forretningsejendomme: 0

Dækningsafgift, offentlige ejendomme:
−
11,66 promille af grundværdierne
−
8,75 promille af forskelsværdierne (bygningernes værdi).
 
Rammerne for kommunernes service- og anlægsudgifter i 2024 er fastlagt i aftalen mellem regeringen og 
KL om kommunernes økonomi for 2024. ”Aftale om Budget 2024-27” overholder de vejledende service- og 
anlægsrammer, som KL har meddelt de enkelte kommuner.     
I notatet ”Valg af selvbudgettering eller statsgaranti i 2024 vedr. indkomstskat samt generelle tilskud og 
udligning” af 25. september 2023 er der redegjort for overvejelser om valg mellem det statsgaranterede 
udskrivningsgrundlag og selvbudgettering af skatter, udligning og statstilskud.
I budgetaftalen er det besluttet at vælge selvbudgettering i 2024 hvilket medfører en forventet merindtægt 
på 43,5 mio. kr., hvoraf de 10,1 mio. kr. modtages i 2024, mens de resterende 33,4 mio. kr. modtages i 
2027. Som følge af den usikkerhed, der er forbundet med valg af selvbudgettering, tilføres de forventede 
ekstra indtægter kassen.
”Aftale om Budget 2024-27” indebærer herefter et overskud på den ordinære drift på 128,6 mio. kr. i 2024. 
I 2025 udgør overskuddet 103,8 mio. kr., i 2026 113,0 mio. kr. og i 2027 117,3 mio. kr.
 
Anlægsbudgettet på det skattefinansierede område udgør ca. 120 mio. kr. årligt i 2024 og 2025 samt ca. 
110 mio. kr. årligt i 2026 og 2027.
I ”Aftale om Budget 2024-27” er der indarbejdet lånoptagelse på 1 mio. kr. i 2024 og hhv. 7, 8 og 9 mio. kr. 
i 2025-27. Ligeledes er der indarbejdet en samlet gældsafvikling på netto 93,6 mio. kr. over de 4 budgetår.
 
På jordforsyningsområdet er der i budgetperioden indarbejdet en samlet nettoudgift på 47,2 mio. kr. 
Budgettet tager udgangspunkt i en række konkrete arealerhvervelser og planlagte byggemodninger, der 
kan relateres til lokalplaner, som er vedtaget eller forventes vedtaget inden for de kommende år. 
Bruttoanlægsudgifterne på jordforsyningsområdet medregnes i kommunernes anlægsrammer. I 
budgetperioden udgør de årlige bruttoanlægsudgifter 62-72 mio. kr.
 
”Aftale om budget 2024-27” medfører en forøgelse af kassen på 5,8 mio. kr. i 2024 og en samlet 
kasseforøgelse på 12,3 mio. kr. i de fire budgetår. Heri indgår jordforsyningsområdet, ældreboligområdet 
samt gældsafvikling.
 
Budgettet for 2024-27 er endvidere baseret på indtægter fra opkrævning af takster på en række områder. 
Taksterne fastsættes enten af Byrådet eller ved lov. Oversigten over takster i 2024 er vedlagt sagen.
INDDRAGELSE
Foreninger m.fl. havde i april 2023 mulighed for at fremsende forslag til budgettet for 2024-27. Alle 
fremsendte forslag blev drøftet på møderne i de respektive fagudvalg i juni måned samt på budgetseminaret 
ultimo august 2023.
 
Ligeledes havde Byrådets partier mulighed for at fremsende politiske forslag til budgettet. De fremsendte 
forslag er behandlet i forbindelse med budgetseminaret 23.-24. august 2023 samt på efterfølgende 
forhandlingsmøder om budgettet.
 
”Budgetforslag 2024-27” har været sendt i høring hos brugerbestyrelser, samarbejdsudvalg mv. fra 6. til 
19. september 2023
Som led i høringsfasen har alle borgere haft mulighed for at stille spørgsmål til partierne bag 
budgetforslaget og få virtuelt svar fra borgmesteren og gruppeformændene via Kommune-TV i forlængelse 
af Byrådets 1. behandling af budgettet 12. september 2023.
I løbet af budgetprocessen er relevant materiale blevet lagt på kommunens hjemmeside.
INDSTILLING
Borgmesteren indstiller til Byrådet:
1.
At godkende ”Aftale om Budget 2024-27” samt skatte- og afgiftssatser, tekniske ændringer og 
takstoversigt 2024.
2.
At budgettet baseres på det selvbudgetterede udskrivningsgrundlag. 
BESLUTNING
Økonomiudvalget, 2. oktober 2023:
Fraværende: Ingen
Indstilles godkendt med den ændring at de afsatte rådighedsbeløb i 2024-27 til etablering af ny 
Korsholm Skole og Børneunivers reduceres med i alt 12 mio. kr.  – fordelt med 1,5 mio. kr. i 2024, 
4,0 mio. kr. i 2025, 3,5 mio. kr. i 2026 og 3,0 mio. kr. i 2027. De angivne anlægsbeløb overføres til 
anlægsblok ”A-205 Renovering og ombygning af kommunale bygninger” de pågældende år.       
Baggrunden for ændringen er, at det samlede afsatte budget til etablering af ny Korsholm Skole og 
Børneunivers i perioden 2023 til og med 2028 er 12 mio. kr. for højt. Det skyldes, at der allerede var 
afsat 12 mio. kr. i budgettet for 2023 vedr. [adresse], og at der ikke er taget højde for det i den 
godkendte anlægsblok A-301 i Budget 2024-27. 
Aftale om Budget 2024-27 tilrettes i overensstemmelse hermed og fremsendes til Byrådets 2. 
behandling af budgettet i den tilrettede version.     
Byrådet, 10. oktober 2023:
Fraværende: Nils Hansen
Økonomiudvalgets indstilling blev godkendt med 24 stemmer for og en imod. Ingen undlod at stemme.
For stemte William Holst, Clara Andresen, Mathilde Thygesen, Birgit Gregersen, Ken Schultz, Sonja Nørgaard
Emma Lund, Rosa Schultz, Herbert Thygesen, August Mathiasen, Lars Lassen, Finn Eriksen 
Karoline Jørgensen, Kenn Hansen, Sussie Dam, Karina Bech, Carl Schmidt, Mik Rasmussen, Ken Lauritsen 
Agnes Steffensen, Elias Nørgaard, Ragner Kristiansen, Marie Thorsen, Benedicte Mathiesen, Merete Hansen, Ken Lauritsen 
Lea Frederiksen og Ole Iversen.
Imod stemte Thake Jesper Frandsen.
Bilag
1.
Aftale om Budget 2024-27 (3612025)
2.
Budgetforslag 2024-27 (3598690)
3.
Tekniske ændringer til Budgetforslag 2024-27 (3602459)
4.
Valg af selvbudgettering eller statsgaranti for 2024 (3606117)
5.
Generelle bemærkninger - Byrådets 2. behandling Budget 2024-27 (3609134)
6.
Takstoversigt 2024 - Byrådets 2. behandling (3609187)
